Bokšių ežeras

Bokšių ežeras () – ežeras šiaurės rytų Lenkijoje, Palenkės vaivadijoje, Seinų apskrityje, Punsko valsčiuje.

Susideda iš dviejų tarpusavyje susijusių baseinų: šiaurinio ir pietinio. Krantai vingiuoti, sudarantys vandens užutekius. Ežere veisiasi lydekos, ešeriai, karšiai ir kuojos. Ežero šeimininkas – žuvininkystės ūkis „FALKO“. Valstybės saugomos salos – faunos ir floros draustiniai.

Kolonizuojant miškus prie Juodžio ežero, dar kitaip vadinamo Juodaisiais Seivais, apsigyveno trys broliai Bokšiai, kurie ir davė ežerui naują vardą. Prieš 1760 m. Seivų dvaro valdytojas už ežero įkurdino tris brolius Budzeikius, skirdamas kiekvienam po 40 margų žemės – buvo įkurtas Užujuodės kaimas. Vaivadijos kelias  Seinai – Suvalkai atskiria ežerą nuo Seivų ežero.

Nuorodos 
 Vaizdas iš kosmoso
 Interneto puslapis apie ežerą  
 Informacija apie ežerą žvejams 

Seinų apskrities ežerai
Punsko valsčius (Lenkija)